Model subiect olimpiada de Istorie, clasa a 10-a, faza nationala

SUBIECTUL I____________________________________________________(40 de puncte) 
Citiţi, cu atenţie, sursele de mai jos: 
A. „În Primul Război Mondial se vor întrepătrunde tendințe, factori și energii, ele potențând propriile 
tensiuni și potențilalul conflictual până la o explozie globală. Pe baza ind ustrializării, Primul Război 
Mondial a adus o tehnicizare necunoscută până atunci a modului de desfășurare a războiului 
terestru (focul de artilerie concentrat, mitraliera, aruncătorul de flăcări, motorizarea, tancurile, 
substanțele toxice), a celui maritim (flote de război, submarine) și pentru prima da tă a celui aerian 
(zepelinul, bombardierul, avionul de luptă și cel de vânătoare).  
 Naționalismul și imperialismul vor mobiliza și vor disciplina popoarele, atât pe front, cât și în 
țară, î ntr-o măsură nemaiîntâlnită până atunci, numită mai târziu <război total>, punând la 
dispoziția scopurilor lor războinice antagonice energiile distructive obținute prin combinarea tehnicii 
cu trupe impresionante.”     (I. Geiss, Istoria lumii. Din Preistorie până în anul 2000) 
 
B. „Văzut ca o catastrofă originară a secolului nostru și ca un conflict global, Primul Răz boi 
Mondial este un eveniment istoric de primă mărime. […]  Procese de polarizare și crize 
asemănătoare pot fi observate la toate puterile implicate în război. […] În German ia, epuizată, nu 
acționaseră decât mecanisme firești. Revoluția germană din 1918 va fi pregătită de polari zarea 
intergermană, începută din 1915. […]  
 Chiar și Puterile Aliate învingătoare au cunoscut în perioadele de inferioritate militară c rize 
deosebit de dure, care în Anglia, de exemplu, au dus la divizarea liberalilor. […] 
 În Franța, ca reacție față de coșmarul de la Verdun se va institui o criză de durată ca re va 
polariza statul pe întreaga perioadă interbelică.“  (I. Geiss, Istoria lumii. Din Preistorie până în anul 2000) 
 
C. ”Într-adevăr, Europa a pierdut 12 milioane de oameni din 13 milioane care au murit în timpul 
Primului Război Mondial. Principalele victime […] au fost Germania (1 900 000 de morți) și Franța 
(1 400 000 de morți), cea de -a doua fiind afectată mai mult decât prima din cauza faptului că 
populația sa era mai puțin numeroasă. La pierderile de pe câmpul de luptă, care reprezintă de 
exemplu cel puțin 14% din populația activă franceză, trebuie să adaugăm victimele (în cea mai 
mare parte civile) ale epidemiilor (20 de milioane de morți, mai ales în Asia, din cauza gr ipei 
spaniole din perioada 1918- 1919), milioanele de mutilați, a căror capacitate de muncă a fost 
diminuată, total sau parțial.  […] Pe de altă par te, pierderile materiale au atins o amploare 
excepțională. În general, Franța și Marea Britanie au pierdut, ca urmare a războiului, o treime din 
avuția lor națională, iar Germania și Italia mai mult de un sfert. […]. 
 Cele 14 puncte ar fi trebuit să simpli fice cursul negocierilor. Nu s- a întâmplat deloc așa, și 
asta din mai multe motive. În primul rând, deoarece caracterul vag al formulărilor l ui Wilson dădea 
prilej unor interpretări diferite; apoi, deoarece autorul lor își trăda necunoașterea Europei. […] 
Idealismul lui W. Wilson ignoră pe de altă parte angajamentele adoptate anterior de către Franța și 
Marea Britanie față de aliații lor.”       (Larousse, Istoria universală) 
 
D. „În aceste condiții, responsabilitatea elaborării tratatelor revine esențialmente Consil iului 
celor Patru, în cadrul căruia se confruntă, în dezbateri adeseori furtunoase, Wilson, Lloyd George, 
Clemenceau și, mai rar, Orlando, care intervine numai pentru a  trata problemele de interes pentru 
Italia. Din această cauză, diferențele de temperament dintre cei trei bărbați joacă un rol foarte 
important: idealismul lui Wilson, care crede în superioritatea morală a S.U .A., pragmatismul lui 
Lloyd George, grijuliu înainte de toate să placă opiniei publice britanice, ducând în același timp, în 
virtutea tradiției, o politică pe care practica îndelungată a vieții parlamentare o determină să prefere 
ipotezelor certitudinile; în sfârșit, disprețul lui Clemenceau față de <nobila candoare a președintelui 
Wilson> și starea conflictuală cu interlocutorii săi anglo-saxoni.“   (Larousse, Istoria universală) 
 
Pornind de la aceste surse istorice, răspundeți următoarelor cerințe: 
1. Precizați, pe baza sursei A două aspecte referitoare la elementele de noutate aduse de Primul 
Război Mondial.          4 puncte